Disainivedur
Miks räägime Disainist ja Vedurist?
Disaini peetakse tihti pelgalt toodete, teenuste või brändide välise kuju ja stiili andjaks. Tegelikult suudab disain palju enamat.
Disain võib aidata sinu äril tõusta uuele tasemele. Ta aitab mõista, mida kasutajad tegelikult sinu tootes või teenuses hindavad ja vajavad. Disain eristab sinu pakkumise konkurentidest ja võib vahel ka fundamentaalselt muuta, seda kuidas teenus või toode kasutajani jõuab. Teadlikkus disainis peituvatest võimalustest võib viia kordades paremate äritulemusteni.
Mis on Disainivedur?
Disainivedur on ettevõtjatele suunatud koolitusprogramm, mille läbimine aitab mõista disaini võimalusi oma toodete ja teenuste loomisel ja arendamisel. Koos kogenud disainijuhiga kaardistatakse ettevõtte olukord, koos leitakse tegevuse fookus ja kirjeldatakse disaini potentsiaal lisaväärtuse loojana.
Värske pilk olemasolevale viib ettevõtte uue hingamiseni!
Disainivedur:
- toetab ettevõtjat tema ambitsioonide teostamisel disaini abil ning avab disaini potentsiaali uute võimaluste leidmisel äri edendamiseks;
- annab avarapilgulise ja üldistava käsitluse disainist ettevõtluse kontekstis, mida tasakaalustavad praktilised ja rakendusliku väärtusega juhised ja tööriistad enda ettevõtte arendamiseks;
- aitab mõista disaini ratsionaalse, juhitava ja mõõdetava protsessina, mis on suunatud probleemide lahendamisele ning rakendatav kõigis ettevõtluse valdkondades;
- aitab ettevõtetel, kellel on valmisolek disaini rakendamiseks, luua disaini lähteülesanne ja jõuda reaalse koostööni disainibürooga.
Kuidas Disainivedur töötab?
Disainivedur on üles ehitatud arenguteekonnana, milles osaleja otsib vastuseid teda kõnetavatele küsimustele, liikudes läbi nelja etapi:
1. Süvavaade ettevõttes e. disainiaudit. Disainijuhi intervjuud ettevõtte juhtkonna ja võtmeisikutega, tuur ettevõttes.
2. Ettevõtte väljakutsete ja võimaluste analüüs. Kus disain loob lisandväärtust?
3. Disainiauditi tulemuste esitlus ja arutelu ettevõtte juhtkonnaga. Milline võiks olla disainiprojekti(de) fookus ja ulatus?
4. Lühike koolitus ettevõtte jaoks olulisel teemal. Disainidistsipliinist või disainiprotsessist.
Kes Disainivedurit veavad?
Disainivedurit veab Eesti Disainikeskus koostöös disainijuhtidega, kellel on pikaajaline ettevõtete disainialase nõustamise ja disainiprojektide juhtimise
kogemus.
Disainijuhid:


Teenusedisain, bränding, veebidisain


Bränding, graafiline disain, pakend


Martin Pärn
Tööstusdisain, tootearendus
Kui palju Disainivedur maksab?
Ettevõtte omaosalus on 500€, ülejäänud programmi kulud kaetakse Euroopa Regionaalarengufondi vahenditest.
Kuidas ennast Disainiveduri külge haakida?
Võta ühendust:
Riti Kallas
+372 506 5593
This e-mail address is being protected from spambots. You need JavaScript enabled to view it.